Source: https://www.riigiteataja.ee/akt/119032019007
Timestamp: 2020-02-17 02:23:47+00:00

Document:
Taimede paljundamise ja sordikaitse seaduse, halduskoostöö seaduse ning riigilõivuseaduse muutmise seadus – Riigi Teataja
Taimede paljundamise ja sordikaitse seaduse, halduskoostöö seaduse ning riigilõivuseaduse muutmise seadus
RT I, 19.03.2019, 7
07.03.2019 otsus nr 422
§ 1. Taimede paljundamise ja sordikaitse seaduse muutmine
Taimede paljundamise ja sordikaitse seaduses tehakse järgmised muudatused:
1) paragrahvi 1 lõiget 1 täiendatakse pärast tekstiosa „sordi sordilehte ja kaitse alla võtmist,” tekstiosaga „sordi kasutamise kohta teabe esitamist,”;
„(3) Kultiveerimismaterjali kategooriad, kultiveerimismaterjali algmaterjalile ja kvaliteedile esitatavad nõuded ning algmaterjali üle arvestuse pidamise korra kehtestab valdkonna eest vastutav minister määrusega.”;
3) paragrahvi 8 lõiked 21 ja 22 tunnistatakse kehtetuks;
4) paragrahvi 8 lõiget 4 täiendatakse teise lausega järgmises sõnastuses:
„Geneetiliste ressursside säilitamiseks ettenähtud sordi puhul võib sordi säilitaja koos sordi registreerimisega taotleda ka sordilehte võtmist.”;
5) paragrahvi 11 täiendatakse lõikega 21 järgmises sõnastuses:
„(21) Puuvilja- ja marjakultuuri puhul loetakse tuntud sordiks ka Eestis või teises liikmesriigis enne 2012. aasta 30. septembrit turustatud puuvilja- ja marjakultuuri sort, millel oli selleks kuupäevaks nõuetele vastav sordikirjeldus või mis oli selleks kuupäevaks registreeritud.”;
„(4) Geneetiliste ressursside säilitamiseks ettenähtud sordi puhul ei tehta registreerimiskatseid, kui sordi nõuetekohasust on võimalik tuvastada esitatud sordikirjelduse ja muude andmete alusel.”;
7) paragrahvi 18 lõige 3 ning § 22 lõiked 11 ja 12 tunnistatakse kehtetuks;
8) paragrahvi 24 tekst muudetakse ja sõnastatakse järgmiselt:
„(1) Sordileht on teravilja-, sööda-, õli- ja kiukultuuri ning peedi ja kartuli (edaspidi koos põllukultuur), köögivilja-, puuvilja- ja marjakultuuri liikide nõuetekohaseks tunnistatud sortide loetelu.
3) importida.”;
„(3) Sordi säilitaja käesoleva seaduse tähenduses on sordi omanik või isik, kes sordi registreerimise korral tagab, et sort vastab eristatavuse, ühtlikkuse ja püsivuse nõuetele (edaspidi sordi säilimine).”;
10) paragrahvi 26 lõige 2 muudetakse ja sõnastatakse järgmiselt:
„(2) Köögivilja-, puuvilja- ja marjakultuuri sort ning heintaime sort muru kasvatamiseks võetakse sordilehte, kui ta vastab käesoleva paragrahvi lõike 1 punktides 1 ja 3–5 sätestatud nõuetele.”;
11) paragrahvi 28 lõike 4 punkti 4 täiendatakse pärast tekstiosa „nõukogu määruses (EÜ) nr 2100/94” tekstiosaga „ühenduse sordikaitse kohta (EÜT L 227, 01.09.1994, lk 1–30)”;
12) paragrahvi 28 lõige 5 muudetakse ja sõnastatakse järgmiselt:
„(5) Sorti hoitakse sordilehes järgmiselt:
3) geneetiliselt muundatud sorti sordis sisalduva geneetiliselt muundatud organismi kohta antud geneetiliselt muundatud organismide keskkonda viimise seaduses nimetatud turustamisloa või Euroopa Parlamendi ja nõukogu määruse (EÜ) nr 1829/2003 artikli 4 lõikes 2 või artikli 16 lõikes 2 nimetatud loa kehtivusaja lõpuni sordilehte võtmise otsuse tegemise kuupäevast alates.”;
13) paragrahvi 29 lõige 1 muudetakse ja sõnastatakse järgmiselt:
„(1) Sordilehte võetud sort peab säilima vähemalt selle sordilehes hoidmise aja jooksul. Geneetiliste ressursside säilitamiseks ettenähtud sorti säilitatakse selle sordi päritolupiirkonnas.”;
14) paragrahvi 30 tekst muudetakse ja sõnastatakse järgmiselt:
„(1) Registripidaja võib taotleja avalduse alusel pikendada põllu- või köögiviljakultuuri sordi sordilehes hoidmise tähtaega kuni kümme aastat ning puuvilja- ja marjakultuuri sordi sordilehes hoidmise tähtaega kuni kolmkümmend aastat sordilehes hoidmise tähtaja lõppemisele järgnevast päevast alates, kui on kindlaks tehtud, et sort on säilinud.
(8) Sordi sordilehes hoidmise tähtaja pikendamise otsuse teeb registripidaja sordiregistri kandena. Taotlejale vormistatakse kirjalikult vaid sordi sordilehes hoidmise tähtaja pikendamisest keeldumise otsus.”;
15) paragrahvi 35 lõikest 1 jäetakse välja tekstiosa „ühenduse sordikaitse kohta (EÜT L 227, 01.09.1994, lk 1–30)”;
16) paragrahvi 35 täiendatakse lõikega 11 järgmises sõnastuses:
„(11) Käesolevas jaos sätestatud sordikaitse rakendamisel lähtutakse nõukogu määruse (EÜ) nr 2100/94 tõlgendamisel Euroopa Liidu sordikaitse kohta antud üldpõhimõtetest.”;
17) paragrahvi 35 täiendatakse lõikega 22 järgmises sõnastuses:
„(22) Kui käesoleva paragrahvi lõigetes 2 ja 21 nimetatud sordi omaniku õigusi kasutab teine isik muul viisil kui litsentsilepingu alusel, on sordi omanikul õigus nõuda selle eest tasu kas ise või kolmanda isiku kaudu.”;
18) paragrahvi 36 lõige 5 muudetakse ja sõnastatakse järgmiselt:
„(5) Ettevõtja, kes kasutab käesoleva paragrahvi lõike 4 alusel kehtestatud loetelus nimetatud taimeliigi kaitsealuse sordi seemnest või paljundusmaterjalist toodetud taimset materjali paljundamise eesmärgil oma ettevõttes suuremal maa-alal, kui on sätestatud lõikes 3, peab maksma sordi omanikule õiglase tasu hiljemalt nimetatud taimse materjali kasutamise aastale järgneva aasta 30. juuniks. Õiglane tasu peab olema selgelt väiksem sama taimeliigi sordi seemne tootja või paljundusmaterjali tootmisega tegeleva tarnija makstavast litsentsitasust.”;
19) paragrahvi 36 lõike 6 teist lauset täiendatakse pärast tekstiosa „Kui tasu suuruses ei ole kokku lepitud” tekstiosaga „või kui kokkulepet ei täideta”;
20) paragrahvi 36 lõige 7 muudetakse ja sõnastatakse järgmiselt:
„(7) Kaitsealuse sordi väikeses mahus kasvatamisega tegelev ettevõtja ja käesoleva paragrahvi lõikes 5 nimetatud ettevõtja peavad oma tegevuse kohta arvestust ning teatavad kaitsealusest sordist toodetud seemne või paljundusmaterjali kogused sordi omanikule või teda esindavale kolmandale isikule kümne päeva jooksul asjakohase päringu saamise päevast arvates.”;
21) seadust täiendatakse §-ga 361 järgmises sõnastuses:
„§ 361. Õiglase tasu maksmise korraldus
(4) Õiglase tasu maksmise tähtpäev määratakse arvestusega, et see ei oleks varasem kui põllumajandustootja õiglase tasu maksmise kohustuse tekkimise päev.”;
22) paragrahvi 57 lõiget 2 täiendatakse pärast sõnu „kaitsealuse sordi omanike õiguste kaitse” sõnadega „, registripidaja seadusest tulenevate ülesannete täitmine”;
23) paragrahvi 62 lõige 2 muudetakse ja sõnastatakse järgmiselt:
„(2) Kultiveerimismaterjali tootmine käesoleva seaduse tähenduses on turustamise eesmärgil metsapuude seemnete kasvatamine, kogumine, töötlemine, säilitamine ja pakendamine ning metsaistutusmaterjali kasvatamine seemnest, taimeosast või taimest.”;
24) paragrahvi 64 lõikest 3 jäetakse välja sõna „aiakultuuri”;
25) paragrahvi 64 lõige 5 muudetakse ja sõnastatakse järgmiselt:
„(5) Paljundusmaterjali tarnija enesekontrollisüsteemi nõuded kehtestab valdkonna eest vastutav minister määrusega.”;
26) paragrahvi 73 tekst muudetakse ja sõnastatakse järgmiselt:
„(1) Seemne ja paljundusmaterjali sertifitseerimine on nende põlvnemise, liigi- ja sordiehtsuse, liigi- ja sordipuhtuse ja kvaliteedi ning taimetervisenõuetele vastavuse kontrollimine rahvusvaheliselt kehtestatud nõuete kohaselt ning seemne ja paljundusmaterjali pakendite sulgemine ja märgistamine Põllumajandusameti järelevalve all. Sõltuvalt taimeliigist või -liikide grupist tehakse sertifitseerimise käigus põldtunnustamine, proovide analüüsimine ja järelkontrolli põldkatsed.
(12) Kultiveerimismaterjali sertifitseerimise korra ja proovivõtu nõuded kehtestab valdkonna eest vastutav minister määrusega.”;
27) paragrahvi 74 lõige 2 muudetakse ja sõnastatakse järgmiselt:
„(2) Sertifitseeritakse kultiveerimismaterjali, sordilehte või EL põllukultuuride või köögiviljakultuuride sordilehte võetud sordi seemet ja seemnekartulit ning sordilehte või EL puuvilja- ja marjakultuuride sordilehte võetud sordi paljundusmaterjali.”;
28) paragrahvi 74 täiendatakse lõikega 21 järgmises sõnastuses:
„(21) Sordilehte võetud põllu- või köögiviljakultuuri sordi seemet ning puuvilja- või marjakultuuri sordi paljundusmaterjali liigist, mille sorte ei võeta EL põllukultuuride, köögiviljakultuuride ega puuvilja- ja marjakultuuride sordilehte, sertifitseeritakse ja kontrollitakse Eestis.”;
29) paragrahvi 77 lõiked 1 ja 2 muudetakse ning sõnastatakse järgmiselt:
„(1) Paljundus- või kultiveerimismaterjali tootmisega tegelev tarnija peab selleks kasutatava maa-ala kohta veeseaduse alusel põlluraamatut ning hoone või rajatise kasutamise korral omab selle kasutuskava.
(2) Kasutuskava käesoleva seaduse tähenduses on paberkandjal või digitaalselt peetav ja säilitatav andmete kogum, mis sisaldab hoonet või rajatist paljundus- või kultiveerimismaterjali tootmiseks kasutava tarnija andmeid ja paljundus- või kultiveerimismaterjali tootmiseks kasutatava hoone või rajatise andmeid, nagu hoone või rajatise tüüp, pindala ja andmed selles toodetavate taimede liikide kohta.”;
30) seaduse 4. peatüki pealkiri ning §-d 78–92 muudetakse ja sõnastatakse järgmiselt:
PÕLDTUNNUSTAJA JA SEEMNEPROOVI VÕTJA NING SEEMNEKONTROLLI LABORATOORIUM
Ettevõtjale antakse seemneproovi analüüsimise tegevusluba, kui tal on käesoleva seaduse nõuete kohane seemnekontrolli laboratoorium.”;
31) paragrahv 93 tunnistatakse kehtetuks;
32) seaduse 4. peatükki täiendatakse §-dega 931 ja 932 järgmises sõnastuses:
„§ 931. Seemneproovi analüüsimise tegevusloa kõrvaltingimus
(6) Seemnekontrolli laboratooriumis dokumenteeritakse proovide analüüsimine. Proovi analüüsimist käsitlevaid andmeid ja dokumente säilitatakse viis aastat proovi analüüsimise kuupäevast alates.”;
33) paragrahvi 94 tekst muudetakse ja sõnastatakse järgmiselt:
„(1) Seemne, kaasa arvatud metsapuude seemne, sertifitseeritud puuvilja- ja marjakultuuri paljundusmaterjali ning seemnekartuli pakendamine käesoleva seaduse tähenduses on nende pakendamine müügipakendisse ning müügipakendi sulgemine ja selle märgistamine.
(2) Aiakultuuri paljundusmaterjali, välja arvatud sertifitseeritud puuvilja- ja marjakultuuri paljundusmaterjali, ja kultiveerimismaterjali pakendamine käesoleva seaduse tähenduses on müügiks ettevalmistatud paljundusmaterjali ja metsataimede müügipakendi märgistamine.”;
34) paragrahvi 95 pealkiri muudetakse ja sõnastatakse järgmiselt:
„§ 95. Seemnete, välja arvatud metsapuude seemnete pakendaja teatamiskohustus”;
35) paragrahvi 95 lõige 1 tunnistatakse kehtetuks;
36) paragrahvi 95 lõikest 2 jäetakse välja tekstiosa „Käesoleva paragrahvi lõikes 1 nimetamata”;
37) paragrahvi 96 lõige 3 tunnistatakse kehtetuks;
38) paragrahv 97 muudetakse ja sõnastatakse järgmiselt:
„§ 97. Metsapuude seemne pakendaja teatamiskohustus
(3) Metsapuude seemne pakendamise ja pakendamiskoha kohta esitatavad nõuded kehtestab valdkonna eest vastutav minister määrusega.”;
39) paragrahvid 971 ja 972 tunnistatakse kehtetuks;
40) paragrahvi 100 lõiget 1 täiendatakse pärast sõna „seeme” tekstiosaga „, puuvilja- ja marjakultuuri paljundusmaterjal”;
41) paragrahvi 101 lõiget 1 täiendatakse pärast sõna „seemne” tekstiosaga „, puuvilja- ja marjakultuuri paljundusmaterjali”;
42) paragrahvi 101 lõiget 2 täiendatakse pärast sõna „seemne” tekstiosaga „ning puuvilja- ja marjakultuuri paljundusmaterjali”;
43) seadust täiendatakse peatükiga 71 järgmises sõnastuses:
SORDI KASUTAMISE KOHTA TEABE ESITAMINE
§ 1131. Põllukultuuri sordi kasutamise kohta teabe esitamine
(1) Ettevõtja, kes kasvatab põllukultuuri, peab oma tegevuse kohta arvestust ja esitab Põllumajandusametile seemne või paljundusmaterjali kasutamise aasta 30. juuniks ja talivilja puhul seemne kasutamise aastale järgneva aasta 30. juuniks kasvatatava põllukultuuri nimetuse ja selle sordi nime ning iga sordi kasvatamiseks kasutatava haritava maa pindala ning andmed, kas põllukultuuri kasvatamiseks on kasutatud sertifitseeritud seemet või paljundusmaterjali või oma ettevõttes kasutamiseks toodetud seemet.
(2) Käesoleva paragrahvi lõikes 1 nimetatud andmed kantakse sordiregistrisse.
(3) Põllumajandusametil on õigus väljastada sordi omanikule või teda esindavale kolmandale isikule käesoleva seaduse § 361 lõikes 1 nimetatud teavet.”;
44) paragrahvi 114 lõige 2 tunnistatakse kehtetuks;
45) paragrahvi 115 lõiked 1–4 muudetakse ja sõnastatakse järgmiselt:
„(1) Korrakaitseorgan võib käesolevas seaduses sätestatud riikliku järelevalve teostamiseks kohaldada korrakaitseseaduse §-des 30, 32, 49, 50, 52 ja 53 sätestatud riikliku järelevalve erimeetmeid korrakaitseseaduses sätestatud alusel ja korras.
(4) Kui riikliku järelevalve teostamise käigus tuvastatakse visuaalse kontrolli tulemusena, et turustatava või imporditava seemne või paljundus- või kultiveerimismaterjali partii ei vasta turustatava või imporditava seemne või paljundus- või kultiveerimismaterjali kohta kehtestatud nõuetele, kuid seda on võimalik viia nõuetega vastavusse, peatatakse selle turustamine või importimine kuni asjaomase partii nõuetega vastavusse viimiseni. Kui partiid ei ole võimalik nõuetega vastavusse viia või kui seda ei ole tähtajaks tehtud, teeb korrakaitseorgan partii turustamise või importimise keelamise otsuse.”;
46) seaduse 8. peatükki täiendatakse §-ga 1171 järgmises sõnastuses:
„§ 1171. Riiklik järelevalve põldtunnustamise ning seemneproovi võtmise ja analüüsimise üle
(5) Riiklikku järelevalvet seemnekontrolli laboratooriumis proovide analüüsimise üle teostab Põllumajandusamet. Riikliku järelevalve käigus võrreldakse seemnekontrolli laboratooriumi seemneproovi analüüsimise tulemusi ISTA meetodite kohaselt akrediteeritud seemnekontrolli laboratooriumi sama partii seemneproovi duplikaatproovi analüüsimise tulemustega käesoleva seaduse § 117 lõike 5 alusel kehtestatud määras ja sagedusega.”;
47) paragrahvi 118 lõikes 2 asendatakse sõnad „paljundusmaterjali viirushaiguste” sõnadega „paljundusmaterjalil taimekahjustaja esinemise”;
48) paragrahvi 124 lõikes 1 asendatakse sõna „ja” sõnaga „või”;
49) paragrahvi 134 lõikes 1 asendatakse tekstiosa „kuni 2018. aasta 31. detsembrini” tekstiosaga „juhul, kui see on ette nähtud Euroopa Komisjoni asjakohases otsuses, selles sätestatud tähtajani”;
50) paragrahvi 135 lõikes 1 asendatakse tekstiosa „kuni 2012. aasta 31. detsembrini” tekstiosaga „eespool nimetatud Euroopa Komisjoni otsuses sätestatud tähtajani”;
51) paragrahvi 1361 tekst muudetakse ja sõnastatakse järgmiselt:
„(1) Alates 2019. aasta 1. jaanuarist võib turustada üksnes sordilehte võetud puuvilja- ja marjakultuuri liigi tuntud sordi paljundusmaterjali.
(4) Alates 2012. aasta 1. oktoobrist kuni 2016. aasta 31. detsembrini kehtinud nõuete kohaselt toodetud puuvilja- ja marjakultuuri paljundus- ja istutusmaterjali, mis on sertifitseeritud või mis vastab kontrollitud paljundus- ja istutusmaterjali kohta kehtestatud nõuetele, võib turustada kuni 2022. aasta 31. detsembrini. Sellise paljundus- ja istutusmaterjali turustamise korral viidatakse etiketil ning tarnija dokumendil komisjoni rakendusdirektiivi 2014/98/EL, millega rakendatakse nõukogu direktiivi 2008/90/EÜ seoses selle I lisas osutatud viljapuude perekondade ja liikide suhtes kehtivate erinõuetega, tarnijate suhtes kehtivate erinõuetega ning ametlikku inspekteerimist käsitlevate üksikasjalike eeskirjadega (ELT L 298, 16.10.2014, lk 22–61), artiklile 32.”.
Halduskoostöö seaduse § 13 lõike 11 punkt 9 tunnistatakse kehtetuks.
1) paragrahvi 34 lõiked 2–5 muudetakse ja sõnastatakse järgmiselt:
„(2) Riigilõivu ei võeta sertifitseerimise eesmärgil põldtunnustamise või seemneproovi võtmise eest, kui seda teeb isik, kellel on põldtunnustamise või seemneproovi võtmise tegevusluba, või isik, kelle ettevõttes võetakse seemneproove automaatse proovivõtmisseadmega.
(3) Riigilõivu ei võeta sertifitseerimise eesmärgil söödakultuuri, välja arvatud põldoa ja -herne, ning köögiviljakultuuri supereliitseemne ja eliitseemne kategooria seemne põldtunnustamise või seemneproovi võtmise eest, samuti sertifitseerimise eesmärgil supereliit- ja eliitkategooria seemnekartuli kvaliteedi määramiseks mugulaproovi võtmise ja visuaalse analüüsimise eest, kui seda teeb Põllumajandusamet.
(4) Riigilõivu ei võeta puuvilja- ja marjakultuuri tuntud sordi sordilehes hoidmise eest.
(5) Riigilõivu ei võeta puuvilja- ja marjakultuuri sordi sordilehte võtmise taotluse läbivaatamise eest ja nimetatud sordi sordilehes hoidmise eest.”;
2) paragrahvi 34 täiendatakse lõikega 6 järgmises sõnastuses:
„(6) Riigilõivu ei võeta geneetiliste ressursside säilitamiseks ettenähtud sordi sordilehes hoidmise ja geneetiliste ressursside säilitamiseks ettenähtud sordi seemne sertifitseerimise eest.”;
3) paragrahvis 134 asendatakse arv „7” arvuga „100”;
4) paragrahv 135 tunnistatakse kehtetuks;
5) paragrahvi 238 lõike 1 punktis 2 asendatakse arv „105” arvuga „80”;
6) paragrahv 244 muudetakse ja sõnastatakse järgmiselt:
„§ 244. Seemne ja seemnekartuli sertifitseerimine
(1) Põldtunnustamise eest tasutakse riigilõivu:
1) teraviljakultuuri liigi, õli- ja kiukultuuri liigi, põldoa ja -herne, peedi ning köögiviljakultuuri liigi puhul 14 eurot hektari kohta;
2) söödakultuuri liigi, välja arvatud põldoa ja -herne puhul 7 eurot hektari kohta.
(2) Seemneproovi võtmise eest tasutakse riigilõivu:
1) teraviljakultuuri liigi, õli- ja kiukultuuri liigi, põldoa ja -herne, peedi ning köögiviljakultuuri liigi puhul 100 eurot ühe proovi kohta ja lisaks 75 eurot iga järgmise seemneproovi võtmise eest samas ettevõttes sama proovivõtmise korra ajal;
2) söödakultuuri liigi, välja arvatud põldoa ja -herne puhul 50 eurot ühe proovi kohta ja lisaks 35 eurot iga järgmise seemneproovi võtmise eest samas ettevõttes sama proovivõtmise korra ajal.
(3) Põldtunnustamise või proovivõtmise eest käesoleva paragrahvi lõigetes 1 ja 2 nimetamata liigi puhul või muul eesmärgil kui seemnete sertifitseerimiseks tasutakse riigilõivu käesoleva paragrahvi lõigetes 1 ja 2 nimetatud köögiviljakultuuri liigi kohta sätestatud määra kohaselt.
(4) Seemnekartuli kvaliteedi määramiseks mugulaproovi võtmise ja visuaalse analüüsimise eest tasutakse riigilõivu 55 eurot kuni viie mugulaproovi eest samas ettevõttes sama proovivõtmise ja analüüsimise korra ajal ning lisaks 10 eurot iga järgmise mugulaproovi eest samas ettevõttes sama proovivõtmise ja analüüsimise korra ajal.”;
7) paragrahvi 244 lõige 3 tunnistatakse kehtetuks;
8) paragrahvi 248 lõige 1 muudetakse ja sõnastatakse järgmiselt:
„(1) Taimepassi, välja arvatud seemnekartuli kohta taimepassi väljastamise eest tasutakse riigilõivu 5 eurot iga 100 taimepassi kohta.”.
(1) Käesolev seadus jõustub 2019. aasta 1. aprillil.
(2) Käesoleva seaduse § 1 punktid 1, 22 ja 43 ning § 3 punktid 3, 4 ja 6 jõustuvad 2020. aasta 1. jaanuaril.

References: § 1
 § 22

§ 1131
 § 361
 § 117
 § 13
 § 1
 § 3